Gareth.T(湯令山)近日推出今年第一首國語派台作品《遇上你之前的我》,Gareth每首歌曲MV甫播出均引起熱話,繼上次到蒙古騎馬取景後,今次則飛到菲律賓陽光與海灘取景,為向二千年代R&B的MV致敬,並找來多位美女出鏡,他還操肌赤膊上陣拍MV。
Gareth說:「點解出國語歌呢?去年年尾(同Tyson Yoshi)嗰個Concert,嗰個Concert入面都唱多嘅國語歌,其實自己有時會聽國語歌,覺得係新嘗試同埋唱歌方法同廣東歌有少少唔同,更加保護把聲,選擇咗出國語歌。當然每首歌曲圍繞我嘅人生,今次同Tyson一齊寫歌詞時,係因為我嘅生活做背景而寫,所以新歌係其中一個真實故事。」
今次MV可算是Gareth最「大膽」的一次,被問及為何今次MV有這個想法?他說:「呢個MV比較大膽,上次《緊急聯絡人》去蒙古好凍要騎馬,我都覺得好大膽,係因為二千年R&B Video入面好多都會唔著衫,例如Pharrell Williams同埋Snoop Dog等等,咁都係一個Video入面其中一個,我覺得係幾自然嘅部分,即係都唔係話我要騷我好大隻,但今次要拍啲唔著衫影片,都練得大隻咗,呢個係辛苦嘅,因為食少咗好多嘢。」
問到為什麼在菲律賓拍MV?他說:「我好鐘意Pharrell Williams同埋Snoop Dog嘅Video,叫做《Beautiful》,呢個Video就係大概二千年代R&B同埋Hip-Hop,一個我覺得標準嘅MV,嗰個MV佢哋去巴西,有好多陽光沙灘又大屋,咁我又想拍番個差唔多嘅MV,就揀咗菲律賓,我第一次嚟菲律賓,第一印象係超級熱,同埋太陽好猛烈,返到香港我黑咗好多。」